Tazwart -agi, d tin yeqqnen ɣer taɣult n tzsnalast d tussna n umdan sumata. Deg tegrayt n tezwart -agi neṣṣaweḍ nerra -d ɣef tmukrist n unadi -agi -nneɣ. Nemmeslay- d deg – s ɣef yiwen gar yinaẓuren n ccna atrar, win i wumi qaren Ḥalli Ɛli, i d - ibanen deg unnar n tẓuri. Andi- agi, nebḍa - t ɣef kraḍ n yiḥricen. Deg yixef amezwaru, nexdem akatar n tesnarayt, nuwi- d awal ɣef tmental i aɣ - yeǧǧan i wakken ad nefren asentel - nneɣ d wayen icudden ɣur - s, nsefḥem -d tafukkest d tarrayt i nexdem deg -s. Deg ixef wis sin, nemmeslayd ɣef tmeddurt n Ḥalli Ɛli d tijmilin i as -yettwaxedmen d wayen akk icudden ɣur -s. Ma deg yixef Wis kraḍ nerra tasleḍt tasentalant i tezlatin n Ḥalli Ɛli, nessuffeɣ - d usental igejdanen n ccna – Ines.